

**Előterjesztés az Egri Hivatásos Tűzoltó-parancsnokság 150. éves ünnepségének támogatásáról**

**Tisztelt Közgyűlés!**

Az Egri Tűzoltóság elődszervezete, az Egri önkéntes tűzoltó-egylet 1874-ben alakult, és idén ünnepli fennállásának 150. éves évfordulóját. A Heves Vármegyei Katasztrófavédelmi Igazgatóság Egri Katasztrófavédelmi Kirendeltsége az évforduló alkalmából többhelyszínes ünnepi rendezvénysorozattal tiszteleg a múlt tűzoltói előtt, bemutatva a régi és új eszközöket, felszereléseket, tűzoltó járműveket, valamint köszönetet mondva azoknak a tűzoltóknak, akik nap, mint nap a lakosság biztonságát szolgálják.

A rendezvényhez kapcsolódóan Eger Megyei Jogú Város Önkormányzatához 1.000.000 forintról szóló támogatási kérelem érkezett, mely összeg a 2024. évi költségvetés

V/2/-/-/5/Ö Polgármesteri céltartalék címszámról kerül átcsoportosításra a megfelelő címszámra. Kérem a Tisztelt Közgyűlést, az előterjesztésben foglaltakat szíveskedjen elfogadni.

Eger, 2024. augusztus 21.

**Mirkóczki Ádám**

polgármester

**Határozati javaslat (egyszerű többség):**

Eger Megyei Jogú Város Önkormányzata Közgyűlése támogatja az Egri Hivatásos Tűzoltó-parancsnokság 150. éves ünnepségének támogatását. A támogatás összege 1.000.000 forint, azaz Egymillió forint. A Közgyűlés felhatalmazza a Polgármestert, hogy a támogatási szerződést aláírja, valamint az összeget a V/2/-/-/5/Ö címszámról a II. fejezetben belüli új címszámra átcsoportosítsa.

**Felelős:** Mirkóczki Ádám polgármester megbízásából:

Juhász Tamás Gazdasági Iroda irodavezető

Spisák György aljegyző

**Határidő:** 2024. szeptember 21.